سرگْوست
زبان ءِ بستار ءُ ارزشت
نبشتہ کار: یوسپ سھیل
یک روچے ما سے بلوچ سنگت ماں بھرن ءَ سرکاری وانگجاہ ءِ تبک ءَ نِشتگ ءُماتی بلوچی زبان ءَ گپ ءَ اِت ایں اناگاہ مئے انگلش استاد آتک بلے ما ھر سےئیں سنگت وش گپّی ءَ اِت ایں، ساھتے استاد ءَ کمو مارا دلگوش کت گُڑا دمانے ءَ پد درّائینت ئِے بزاں گْوشت ئِے
اے کجام زبان اِنت کہ شما گپ ءَ ات ئِے
انچُش کہ مئے استاد مِسری ءِ اَت ءُ اربی ءَ ما نِزور اِت ایں آئی ءَ پمشکا مارا انگلش ءَ سوال کت۔ ما سے ئیں سنگتاں کمو بِچکند اِت ءُ یک سنگتے ءَ انگلش ءَ چو پسو دات…
گڑا سنگت ءَ ھمے پسّو دات پد ءَ ما کلاس ءِ درستیں مردم کمو ھاموش بوت ایں گُڑا دمانے ءَ پد استاد ءَ درّائینت کہ بلوچی زبان گوں اردو ءَ چنچو نزیکی کنت… ما سےئیں بلوچیں سنگتاں کمو بچکند اِت پد ءَ ھما سنگتاں پسّو دات ءُ گْوشت ئِے
“استاد اے زبان گوں اردو ءَ ھچ نزیکی نہ کنت اے بلوچی زبان وت جتائیں زبانے مرچی ھمے واستا پشت ءَ کپتگ کہ اے زبان مَنّگ نہ بوتگ.. پد ءَ ما گوں استاد ءَ ھوار یک دو دمان ءَ ھاموش بوت ایں پد ءَ من ھمے سنگت ءَ گْوشت کہ استاد ءَ بہ گْوش ئِے کہ بلوچی زبان سک ایت کہ باز کْوھنیں زبانے ءُ سرجمیں زبانے بلے اردو انگت سرجم نہ اِنت اردو وَ ھندی اِنت کہ اَربی آباں گوں نبشتہ ءَ بیت اردو نودَہ ءُ پنچ در سد ھندی اِنت۔ پد ءَ ھزار لبز ئِے مئے دُزّ اتگ ءُ زرتگ ءُ وتی کتگ۔
من ھمے واستا سنگت ءَ گْوشت تو بہ گْوش ئِے چے ءَ کہ من اربی ھم نہ زانت انگلش ھم ۔۔۔۔
گڑا ھمے رنگ سنگت ءَ ماں انگلش ءَ استاد ءَ سرپد کت استاد ءَ ھم بچکند اِت ءُ گْوشت ئِے کہ اردو زبان وَ یک ملکی زبانے ءُ شما بہ گْوش ات کہ شمئے زبان گاریں پرچی ءَ؟
ما سےئیں سنگت پشل ءُ شرمندگ بوت ءُ ھاموش بوت ایں استاد ءَ گْوشت ھیر کتاب ءَ پچ کن اِت وھد ھلاس اِنت۔ ما انگلش کتاب پچ کت ءُ وانگ بنا کت….۔۔۔
آسر: بلوچ برات ءُ گْوھاراں نی بیا اِت مارا پہ کمیں ساھتے ءَ پکر ءُ سَسّا کنگی انت۔